Diari Oficial de la Generalitat Valenciana


Sumari del DOGV 8462, del 11-01-2019 (2018/12403)

RESOLUCIÓ de 27 de desembre de 2018, del director general d'Economia, Emprenedoria i Cooperativisme, per la qual s'efectua la convocatòria anticipada, per a l'exercici 2019, de les ajudes regulades en els articles 15, 16 i 17 de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8462

Data del DOGV
:   11-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12269


Data del document
:   27-12-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 27 de desembre de 2018, del director general d'Economia, Emprenedoria i Cooperativisme, per la qual s'efectua la convocatòria anticipada, per a l'exercici 2019, de les ajudes regulades en els articles 15, 16 i 17 de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball. [2018/12558]  
  
La Llei 38/2003, de 17 de novembre, general de subvencions, estableix en l'article 23 que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent. D'altra banda, l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, estableix que les persones titulars de les conselleries seran les competents en els seus respectius àmbits per a la convocatòria de subvencions.  
L'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball (DOGV 7923, 23 de novembre), estableix les bases reguladores de les ajudes destinades a la promoció, foment i difusió de l'economia social a la Comunitat Valenciana. En l'article 1.3 d'aquesta s'estableix que en compliment del que es preveu en l'article 23.2 de la Llei 38/2003, de 17 de novembre, general de subvencions, i de l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i d'acord amb el que establisca la llei de pressupostos de la Generalitat per a l'exercici corresponent, anualment es convocaran les ajudes regulades per aquesta ordre, i es donarà publicitat de les línies de crèdit i de l'import global màxim destinat en el corresponent exercici a la concessió de les ajudes previstes en aquesta.  
  
D'altra banda, el Projecte de llei de pressupostos de la Generalitat per a l'exercici 2019 inclou dins de l'annex de transferències i subvencions corresponent al programa pressupostari 322.55, Promoció d'emprenedors, cooperativisme i economia social, la previsió de la següent línia de subvenció dins del capítol 4:  
La denominada «Programa de suport a l'economia social», amb el codi S5266000, a la qual s'assigna un import de 2.800.000 euros, dotada amb una aportació finalista procedent de l'Àrea d'Ocupació, del Ministeri de Treball, Migracions i Seguretat Social, per import d'1.849.990 euros i amb una aportació de fons propis de la Generalitat, no condicionada, per import de 950.010 euros.  
Els articles 40 i 41 de la Llei 1/2015, de la Generalitat, d'hisenda pública, del sector públic instrumental i de subvencions, i l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, estableixen que podran tramitar-se anticipadament, dins dels límits percentuals establits en l'article 40, els expedients de despesa per subvencions a càrrec dels capítols IV i VII, sempre que aquests estiguen recollits en els annexos de transferències inclosos en el projecte de la llei de pressupostos per al pròxim exercici.  
La convocatòria, que serà publicada en extracte en el DOGV, podrà preveure així mateix la seua ampliació, en el cas que la llei de pressupostos aprove crèdit per un import superior a l'estimat en la convocatòria anticipada, en els termes establits en l'article 56 del Reglament de la LGS, aprovat per Reial decret 887/2006, de 21 de juliol.  
També estableix l'article 58 del Reglament esmentat que la convocatòria fixarà necessàriament la quantia total màxima destinada a les subvencions convocades i els crèdits pressupostaris als quals s'imputen i que, excepcionalment, la convocatòria podrà fixar, a més de la quantia total màxima dins dels crèdits disponibles, una quantia addicional l'aplicació de la qual a la concessió de subvencions no requerirà una nova convocatòria, sempre que concórreguen les circumstàncies previngudes en l'apartat 2 d'aqueix mateix article i s'observen les regles en aquest article establides.  
D'acord amb el que es preveu en l'article 168 de la referida Llei 1/2015, en la tramitació anticipada de concessió de subvencions podrà arribar-se al moment procedimental immediatament anterior al de la resolució de concessió, i haurà de constar en tots els tràmits del procediment dels quals tinga coneixement la ciutadania, que aquesta concessió estarà condicionada a l'existència, en els pressupostos de l'exercici econòmic següent, de crèdit adequat i suficient. Estableix, així mateix la referida Ordre de 26 de setembre de 1994 que tots els actes dictats en els expedients de despesa anticipada regulats per aquesta s'entendran condicionats al fet que, en dictar resolució definitiva de la concessió de la subvenció, subsistisquen les mateixes circumstàncies, de fet i de dret, existents en el moment en què es van produir aquells actes.  
  
Les subvenciones de què tracta l'apartat 1 del punt segon de la present convocatòria, destinades a ajudar a sufragar les despeses generals i de funcionament en què incórreguen les entitats representatives de les cooperatives, societats laborals o mutualitats en l'exercici d'aquesta funció, no poden considerar-se una ajuda d'Estat, de conformitat amb els criteris de l'article 107 TFUE. No concorren en les beneficiàries els caràcters que configuren una empresa, a aquests efectes, ja que les beneficiàries no ofereixen ni produeixen béns o serveis per al mercat i la seua activitat, de mera representació i organització general d'una classe d'empreses, no és susceptible de tràfic o valoració econòmica en l'intercanvi de béns o serveis. L'ajuda, per tant, no és susceptible de produir falsejament de la competència que afecte els intercanvis comercials entre els estats membres, ni tendeix a excloure ni disminuir les possibilitats d'establiment o la posició d'empreses qualsevol classe o radicades en qualsevol estat membre.  
  
De conformitat amb el que es disposa en l'article 7.3 del Decret 128/2017, de 29 de setembre, del Consell, es fa constar que el règim d'ajudes de què tracten els apartats 2 i 3 del punt segon de la present convocatòria no necessita notificació a la Comissió Europea, ja que es tracta d'ajudes acollides al Reglament (UE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europa a les ajudes de minimis (DOUE L352, 24.12.2013). En conseqüència, les ajudes per a actuacions de formació, foment i difusió de l'economia social a les quals es refereixen els apartats 2 i 3 del punt segon de la present convocatòria no podran aplicar-se a les empreses que operen en els sectors determinats en el punt 1 de l'article 1 del Reglament esmentat, tal com es recull en l'article 14.2 de les bases reguladores i hauran de complir la resta de requisits establits en el Reglament esmentat, tal com es recull en l'Ordre 23/2016.  
  
En virtut d'això, en exercici de la referida facultat, en compliment del que es preceptua en els articles 9 i 17 de la Llei 38/2003, general de subvencions, i fent ús de les facultats que confereixen a la persona titular de la conselleria competent l'article 28 de la Llei 5/1983, del Consell i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determina les conselleries en què s'articula l'Administració de la Generalitat, el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i la delegació continguda en la disposició final primera de l'Ordre 25/2016, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, resolc:  
  
  
Primer. Objecte i condicions de la concessió de la subvenció  
1. L'objecte de la present resolució és convocar determinades ajudes en matèria d'economia social, per a l'exercici 2019 que es regularan pel que s'estableix en l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, publicada en el DOGV número 7923, de 23 de novembre (d'ara endavant, bases reguladores).  
2. Les condicions per a la sol·licitud, tramitació, resolució i notificació seran les establides en la present convocatòria i en les referides bases reguladores.  
  
Segon. Ajudes i finançament  
Per a l'exercici 2019, i de conformitat amb el que s'estableix en el Projecte de llei de pressupostos de la Generalitat per a l'exercici esmentat, es convoquen les subvencions següents:  
1. Subvencions per a despeses generals i de funcionament en què incórreguen les entitats representatives de les cooperatives, societats laborals o mutualitats en l'exercici d'aquesta funció, de conformitat amb l'article 15 de les bases reguladores. Aquestes ajudes es finançaran a càrrec del capítol IV, del programa pressupostari 322.55, Promoció d'emprenedors, cooperativisme i economia social, codi línia S5266000, fins a un import global màxim estimat de 50.000 euros procedents de fons propis de la Generalitat, i queda condicionada la seua concessió, de conformitat amb el que s'estableix en l'article 56 del Reglament de la Llei general de subvencions i del que es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, a l'existència de crèdit adequat i suficient en els pressupostos de la Generalitat per a l'exercici 2019.  
La quantia màxima estimada determinada en el paràgraf precedent podrà ampliar-se, sense necessitat de publicar una nova convocatòria, en els supòsits establits en l'article 58 del Reglament de la Llei general de subvencions, aprovat per Reial decret 887/2006, de 21 de juliol, amb observança del que es preveu en aquest precepte i fins a un import màxim de 100.000 euros, procedents de fons propis de la Generalitat i a càrrec de l'esmentada línia S5266000.  
2. Subvencions per a activitats de formació, foment i difusió no vinculades directament al foment de l'ocupació, regulades en l'article 16, de les bases reguladores. Aquestes ajudes es finançaran a càrrec del capítol IV, del programa pressupostari 322.55, Promoció d'emprenedors, cooperativisme i economia social, codi línia S5266000, fins a un import global màxim estimat de 50.000 euros procedents de fons propis de la Generalitat, i queda condicionada la seua concessió, de conformitat amb el que s'estableix en l'article 56 del Reglament de la Llei general de subvencions i del que es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, a l'existència de crèdit adequat i suficient en els pressupostos de la Generalitat per a l'exercici 2019.  
  
La quantia màxima estimada determinada en el paràgraf precedent podrà ampliar-se, sense necessitat de publicar una nova convocatòria, en els supòsits establits en l'article 58 del Reglament de la Llei general de subvencions, aprovat per Reial decret 887/2006, de 21 de juliol, amb observança del que es preveu en aquest precepte i fins a un import màxim de 100.000 euros, procedents de fons propis de la Generalitat i a càrrec de l'esmentada línia S5266000.  
3. Subvencions per a activitats de formació, foment i difusió vinculades directament al foment de l'ocupació, regulades en l'article 17, de les bases reguladores. Aquestes ajudes es finançaran a càrrec del capítol IV, del programa pressupostari 322.55, Promoció d'emprenedors, cooperativisme i economia social, codi línia S5266000, fins a un import global màxim estimat de 85.000 euros procedents de fons finalistes amb origen en l'Àrea d'Ocupació del Ministeri de Treball, Migracions i Seguretat Social, i queda condicionada la seua concessió, de conformitat amb el que s'estableix en l'article 56 del Reglament de la Llei general de subvencions i del que es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, a l'existència de crèdit adequat i suficient en els pressupostos de la Generalitat per a l'exercici 2019.  
  
La quantia màxima estimada determinada en el paràgraf precedent podrà ampliar-se, sense necessitat de publicar una nova convocatòria, en els supòsits establits en l'article 58 del Reglament de la Llei general de subvencions, aprovat per Reial decret 887/2006, de 21 de juliol, amb observança del que es preveu en aquest precepte i fins a un import màxim de 150.000 euros, procedents de fons finalistes amb origen en l'Àrea d'Ocupació del Ministeri de Treball, Migracions i Seguretat Social a càrrec de l'esmentada línia S5266000.  
  
Tercer. Beneficiàries  
1. Les ajudes a què es refereix l'apartat 1 de punt anterior podran ser sol·licitades per les entitats compreses en l'apartat 1, lletres a, b i c de l'article 2 de les bases reguladores, sempre que no concórreguen en aquestes les circumstàncies a què es refereix l'apartat 3 d'aquest, en conseqüència estan incloses:  
a) Les unions i federacions i la Confederació de Cooperatives de la Comunitat Valenciana, constituïdes de conformitat amb la legislació de cooperatives de la Comunitat Valenciana i inscrites com a tals en el Registre de Cooperatives de la Comunitat Valenciana.  
b) Les entitats associatives a què es refereix la disposició addicional segona de la Llei 44/2015, de 14 d'octubre, de societats laborals i participades.  
c) Les federacions de mutualitats de previsió social constituïdes a la Comunitat Valenciana.  
Aquestes entitats podran ser beneficiàries de les ajudes sempre que no associen o afilien directament entitats diferents de les cooperatives, societats laborals o mutualitats de previsió social. Excepcionalment, les unions i federacions de cooperatives agroalimentàries podran, també, associar societats agràries de transformació.  
Les referides entitats no podran obtindre aquestes ajudes quan siguen també beneficiàries d'altres subvencions de caràcter nominatiu, finançades a càrrec dels pressupostos de la Generalitat per a 2019 i equivalents a les que puguen sol·licitar a l'empara de la present.   
2. Les ajudes a què es refereixen els apartats 2 i 3 del punt primer de la present convocatòria podran sol·licitar-se per les entitats beneficiàries previstes en l'article 2 de les bases reguladores per a les ajudes esmentades, sempre que complisquen els requisits fixats en aquestes bases per a accedir a aquestes.  
Aquestes ajudes no podran aplicar-se a les empreses que operen en els sectors determinats en el punt 1 de l'article 1 del Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, tal com es recull en l'article 14.2 de les bases reguladores.  
  
Quart. Sol·licituds i documents  
1. D'acord amb el que s'estableix en l'article 3 de les bases reguladores i en l'article 14 i concordants de la Llei 39/2015, d'1 d'octubre, del procediment administratiu comú de les administracions públiques, les sol·licituds per a l'obtenció de les ajudes regulades en l'ordre es presentaran, necessàriament, a través de mitjans electrònics, accedint a la Seu de la Generalitat, https://sede.gva.es, o a la Guia PROP. La presentació de la sol·licitud implica l'acceptació de les bases reguladores.  
  
2. A les sol·licituds s'acompanyarà la documentació que s'específica en l'article 3 de les bases reguladores, així com, la documentació que, per a cada tipus d'ajuda específicament s'estableix en l'article corresponent de les bases reguladores.  
3. Tots els models de les memòries, formularis i declaracions responsables, així com de les certificacions requerides en les bases reguladores, estaran disponibles en www.gva.es, accedint a la Guia PROP, «tràmits i serveis», a partir de la publicació, en extracte, d'aquesta convocatòria en el Diari Oficial de la Generalitat Valenciana.  
  
Cinqué. Acumulació d'ajudes  
1. Les ajudes de minimis que puguen concedir-se amb base en aquesta convocatòria podran acumular-se amb altres ajudes de minimis concedides fins al límit màxim de 200.000,00 euros, en les condicions que estableix l'article 3, apartat 2, del Reglament (UE) núm. 1407/2013, de la Comissió de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, publicat en el DOUE el 24 de desembre de 2013. No obstant això, l'import total de les ajudes de minimis concedides a una única empresa que realitze per compte d'altri operacions de transport de mercaderies per carretera no excedirà de 100.000,00 euros durant qualsevol període de tres exercicis fiscals. Aquestes ajudes de minimis no podran utilitzar-se per a l'adquisició de vehicles de transport de mercaderies per carretera, exceptuant el que està disposat en l'article 3.3 del referit Reglament.  
2. Les ajudes de minimis no s'acumularan amb cap ajuda estatal en relació amb les mateixes despeses subvencionables, o amb ajuda estatal per a la mateixa mesura de finançament del risc, si aquesta acumulació excedeix de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptada per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
3. A l'efecte d'assegurar el compliment de les indicades regles d'acumulació les beneficiàries últimes de les subvencions de minimis hauran de presentar declaració responsable sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 del Reglament.  
  
Sisé. Termini de presentació de sol·licituds  
Per a l'exercici 2019, podran sol·licitar-se les ajudes que es convoquen mitjançant la present resolució des del 28 de gener de 2019 i fins a les dates següents:  
1. Les sol·licituds per a ajudes a què es refereix l'article 15 de l'Ordre 25/2016, de la Conselleria d'Economia Sostenible, Sectors Productius, Comerç i Treball, podran presentar-se fins al 28 de febrer de 2019, inclusivament.  
2. Les sol·licituds per a ajudes a què es refereix l'article 16 de l'Ordre 25/2016, de la Conselleria d'Economia Sostenible, Sectors Productius, Comerç i Treball, podran presentar-se fins al 28 de febrer de 2019, inclusivament.  
3. Les sol·licituds per a ajudes a què es refereix l'article 17 de l'Ordre 25/2016, de la Conselleria d'Economia Sostenible, Sectors Productius, Comerç i Treball, podran presentar-se fins al 28 de febrer de 2019, inclusivament.  
  
Seté. Criteris de valoració, resolució, notificació i recursos  
1. Les sol·licituds es tramitaran de conformitat amb el que s'estableix en les bases reguladores i la seua resolució i concessió s'efectuarà en règim de concurrència competitiva, d'acord amb el que s'estableix en aquestes.  
2. Les sol·licituds presentades es valoraran, per la comissió de valoració establida en l'article 5.4 de les bases reguladores, conforme als criteris que es fixen en el capítol III de les bases reguladores, en funció de l'ajuda sol·licitada.  
3. La resolució de les ajudes convocades i la seua notificació es realitzarà conforme al que s'estableix en l'article 6 de les bases reguladores.  
4. Contra la resolució a la qual es refereix l'apartat anterior, que posarà fi a la via administrativa, podrà interposar-se recurs potestatiu de reposició en el termini d'un mes a comptar des de l'endemà de la notificació, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Huité. Actuacions subvencionables, justificació de les ajudes i termini de presentació de justificants  
Es consideraran subvencionables les actuacions següents:  
1. Per al cas de les ajudes a les despeses generals i de funcionament en què incórreguen les entitats representatives de les cooperatives, societats laborals o mutualitats en l'exercici d'aquesta funció, de conformitat amb l'article 15 de les bases reguladores. Es consideraran despeses subvencionables les següents:  
a) Despeses de personal, excepte les indemnitzacions per acomiadament i jubilació anticipada. En tot cas, la subvenció per despeses de personal (comprensives de salaris, complements salarials i Seguretat Social) per cadascuna de les persones contractades a jornada completa no excedirà del producte resultant de multiplicar per 5 l'IPREM (Indicador Públic de Renda d'Efectes Múltiples) mensual de l'any de la convocatòria. Si la contractació ho és a temps parcial, es reduirà proporcionalment el referit import màxim d'aquesta ajuda.  
b) Despeses de viatge, allotjament i manutenció de les persones amb contracte laboral amb l'entitat, tot això de conformitat i amb les quanties i conceptes establits en el Decret 24/1997, d'11 de febrer, en la redacció donada pel Decret 95/2014, de 13 de juny, del Consell, sobre indemnitzacions per raó del servei i gratificacions per serveis extraordinaris i per les quanties màximes establides en aquesta norma i les seues modificacions. En tot cas els bitllets i títols de transport hauran de correspondre a classe econòmica o turista, o equivalents. En el cas de les persones vocals i conselleres dels òrgans de govern de la beneficiària, aquestes despeses seran subvencionables únicament quan siguen generades per raó de reunions dels òrgans de govern de la beneficiària i aquestes reunions estiguen vinculades amb les activitats objecte de l'ajuda.  
c) Arrendaments i cànons.  
d) Serveis d'empreses i de professionals independents.  
e) Primes d'assegurances.  
f) Publicitat, propaganda i relacions públiques.  
g) Material d'oficina, fotocòpies i impremta.  
h) Comunicacions.  
i) Subministraments.  
j) Quotes de subscripció a publicacions i d'inscripció en activitats.  
  
k) Quotes abonades per pertinença a altres associacions autonòmiques, nacionals i internacionals, sempre que aquestes no es troben compreses entre les possibles beneficiàries d'aquestes subvencions o d'altres equivalents finançades a càrrec dels pressupostos de la Generalitat.  
  
En cap cas seran subvencionables les despeses previstes en l'article 15.3 de les bases reguladores.  
Conformement al que s'estableix en l'article 15.4 de les bases reguladores, l'import d'aquestes ajudes podrà cobrir la totalitat o part de les referides despeses; però no donar lloc, en l'exercici econòmic corresponent, a cap benefici per a l'entitat a la qual es concedisca, ni originar una minoració de les quotes ordinàries que, amb antelació al respectiu exercici, haguera suportat cadascuna de les persones sòcies o associades a l'entitat beneficiària.  
La justificació de les ajudes corresponents es realitzarà en la forma prevista en els articles 10 i 15 de les bases reguladores, i podrà donar lloc a minoració, resolució o reintegrament la concurrència de les circumstàncies previstes en els articles 11 i 12 d'aquestes. De conformitat amb el que s'estableix en aquestes bases reguladores, podrà presentar-se la justificació corresponent fins al dia 20 de novembre de 2019, inclusivament.  
2. La realització d'activitats de formació, foment i difusió de l'economia social no directament vinculades al foment de l'ocupació, en qualsevol de les tres modalitats següents:  
a) Activitats de formació, que tindran per objecte la realització d'accions formatives destinades a iniciar, perfeccionar i qualificar en el coneixement del cooperativisme i de l'economia social a persones desocupades, sòcies de cooperatives i societats laborals i a altres persones que puguen estar interessades en la creació o millor funcionament de les empreses d'economia social.  
b) Activitats de foment, com ara realització de congressos, simposis, jornades, seminaris i altres activitats l'objecte de les quals siga l'estudi d'aspectes relacionats amb l'economia social.  
c) Activitats de difusió, l'objecte de les quals siga donar a conèixer o divulgar, entre la població en general o a col·lectius específics, l'organització i funcionament de les cooperatives, les societats laborals o les mutualitats de previsió social, mitjançant campanyes de difusió en mitjans de comunicació social, edició de publicacions i qualsevol altra activitat que contribuïsca a aquesta finalitat.  
La justificació de les ajudes corresponents es realitzarà en la forma prevista en els articles 10 i 16 de les bases reguladores, i podrà donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores. De conformitat amb el que s'estableix en aquestes bases reguladores, podrà presentar-se la justificació corresponent fins al dia 20 de novembre de 2019, inclusivament.  
3. La realització d'activitats de formació, foment i difusió de l'economia social vinculades directament al foment de l'ocupació, en qualsevol de les tres següents modalitats:  
a) Activitats de formació, que tindran per objecte la realització d'accions formatives directament vinculades al foment de l'ocupació i destinades a iniciar, perfeccionar i qualificar en el coneixement del cooperativisme i de l'economia social a persones desocupades, sòcies de cooperatives i societats laborals i a altres persones que puguen estar interessades en la creació o millor funcionament de les empreses d'economia social, amb especial atenció als col·lectius amb dificultats d'accés al mercat de treball.  
b) Activitats de foment, com a realització de congressos, simposis, jornades, seminaris i altres activitats l'objecte de les quals siga l'estudi d'aspectes relacionats amb l'economia social que tinguen incidència en la seua capacitat de generació d'ocupació.  
c) Activitats de difusió, l'objecte de la qual siga donar a conèixer o divulgar, entre la població en general o a col·lectius específics, l'organització i funcionament de les cooperatives, les societats laborals o les mutualitats de previsió social, mitjançant campanyes de difusió en mitjans de comunicació social, edició de publicacions i qualsevol altra activitat que contribuïsca a aquesta finalitat, quan es relacionen directament amb la seua capacitat de generar ocupació  
La justificació de les corresponents ajudes es realitzarà en la forma prevista en els articles 10 i 17 de les bases reguladores, podent donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores. De conformitat amb el que s'estableix en aquestes bases reguladores, podrà presentar-se la corresponent justificació fins al dia 20 de novembre de 2019, inclusivament.  
  
Nové. Disponibilitat de crèdits addicionals per a atendre les convocatòries  
De conformitat amb el que s'estableix en l'article 56 del Reglament de la Llei general de subvencions, en el supòsit que el crèdit pressupostari que resulte aprovat en la Llei de pressupostos de la Generalitat per a 2019, siga superior a les quanties màximes estimades que consten en el punt segon de la present resolució per a atendre les subvencions objecte d'aquesta convocatòria, l'òrgan concedent podrà, amb la tramitació prèvia del corresponent expedient de despesa i de la publicació dels crèdits addicionals disponibles i sense necessitat de realitzar una nova convocatòria, aplicar el crèdit disponible que excedisca de les quanties que s'estableixen en el punt segon d'aquesta resolució a la concessió de les subvencions a les quals es refereix la present convocatòria.  
  
Sense perjudici d'això precedent, i d'acord amb el que es preveu en l'article 58 del Reglament de la Llei general de subvencions, les quanties màximes establides en els apartats 1, 2 i 3 del punt segon de la present resolució, podran ampliar-se, sense necessitat de publicar una nova convocatòria, en els supòsits compresos en aquest precepte del Reglament de la Llei general de subvencions, i amb observança del que es preveu en aquest, fins als imports màxims i amb el finançament que es fa constar per a cadascuna de les ajudes convocades en els referits apartats del punt segon d'aquesta convocatòria.  
  
Deu. Mitjà de notificació  
Les resolucions i els actes de tràmit es notificaran electrònicament, en els termes establits en la normativa de procediment administratiu comú.  
  
Onze. Recursos  
Contra la present resolució, que esgota la via administrativa, podrà interposar-se recurs de reposició davant el mateix òrgan en el termini d'un mes a comptar des de l'endemà d'aquell que tinga lloc la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es preveu en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la vigent legislació.  
  
València, 27 de desembre de 2018.- El conseller d'Economia Sostenible, Sectors Productius, Comerç i Treball, p. d. (Disposició final primera de l'Ordre 25/2016 de 21 de novembre; DOGV 7923), el director general d'Economia, Emprenedoria i Cooperativisme, p. s. (R 21.12.2018), la sotssecretaria d'Economia Sostenible, Sectors Productius, Comerç i Treball: Concepción del Ruste Aguilar.